《杜十归自海堧别业说夜行一段事令予与徐十长短调书之》
宋代·洪朋

建宁禅界清如水，杜陵独夜荒村绕。刹幡寂寂走前溪，素沙白水相荡照。

只今欲渡叫渔舠，但闻春丛野狐嘷。野狐鸣呼不足道，行路难行豺虎骄。

邂逅舟横却无楫，向来藜杖撑白月。可羡渊鱼两两游，随意溪毛短短出。

呜呼此时胜事故不恶，杜陵归来为予说。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。